Choba, Fatakwal

Choba, Port Harcourt yankin unguwa ce a birnin Fatakwal, Jihar Ribas, Najeriya. Unguwar na da nisan 16 km (9.9 mi) daga arewa maso yamma na gundumar kasuwanci ta Port Harcourt, a gefen gabas na sabon kogin Calabar.

Choba asalin ƙauyen Ikwerre ne da ke ƙetaren Port Harcourt, wanda wani babban sarki ne ke tafiyar da harkokin ƙauyen a ƙauyen. Sarki na yanzu shine Eze Raymond Echendu. Kamar yadda Fatakwal ta faɗaɗa, Choba ta haɗe da babban birnin. Yankin China na ɗaya daga cikin gundumomin zabe 17 da ƙaramar hukumar Obio-Akpor ke gudanarwa.http://wp1.inecnigeria.org/wp-content/uploads/2019/02/PU_Directory_Revised_January_2015_Rivers.pdf Yawan jama'a a 1991, bisa ga ƙidayar ƙasa, ya kai 10,968, a 1996 an ƙiyasta ya ƙaru zuwa 12,980, da 27,253 a 2008.

Akwai madaidaiciyar hanya wacce take kaiwa ga wani shingen bincike da zai nufi wasu jahohin Najeriya kamar jihar Bayelsa da jihar Delta zuwa yamma.

Choba na da nisan kilomita 466/290 daga Abuja a, babban birnin tarayyar Najeriya. Jami'ar Fatakwal tana cikin Choba wanda ya hakan ya yi silar kwararowar jama'a zuwa yankin. 

 Ilimi 
An kafa Jami'ar Fatakwal a Choba, a shekarar 1975. Jami'ar na ɗaya daga cikin manyan abubuwan da ke ba da gudummawa ga tattalin arziƙin yankin da haɓakar yawan jama'ar yankin. Har wayau akwai harabar Jami'a ukku a garin, su ne; Harabar Abuja-(Abuja Campus), da Harabar Delta-(Delta Campus) da kuma Harabar Choba-(Choba Campus).

Jami'ar Fatakwal na da alaƙa da Kungiyar Jami'o'in Commonwealth (ACU), Ƙungiyar Jami'o'in Afirka (AAU) da Asibitin Koyarwa na Jami'ar Fatakwal, wanda kuma yake a Choba. Jami’ar na da manyan tsofaffin ɗalibai da suka haɗa da tsohon shugaban Najeriya GCFR, Goodluck Jonathan ; Ministan sufuri, Rotimi Amaechi da wasu Sanatocin Najeriya. 

Baya ga Jami'ar Fatakwal da Asibitin Koyarwa na Jami'ar Fatakwal, akwai dimbin makarantun sakandare na gwamnati da masu zaman kansu a kusa da garin Choba Fatakwal.

Manazarta